ડાયનિંગની જગ્યા યોગ્ય છે. રસોડું પણ યોગ્ય જગ્યાએ છે અને રસોઈની દિશા પણ યોગ્ય છે. જેના કારણે જે સ્ત્રી રસોઈ કરતી હોય તેને પોતાની રસોઈ પર ગર્વ રહે અને તેને મહેમાનોને જમાડવાનું ગમે. સાથે સાથે વખાણની અપેક્ષા પણ રહે. દક્ષિણમાં ચોકડી હોય ત્યારે અહીં કોઈ વસ્તુ પડી ન રહે તેનું ધ્યાન રાખવું જરૂરી છે. બેડરૂમ પણ યોગ્ય જગ્યાએ છે. તિજોરી યોગ્ય જગ્યાએ ન હોવાથી તેમાં ધનસંચય ન થાય તેવું બને. દાદરો યોગ્ય જગ્યાએ ગણી શકાય. પરંતુ દાદરા નીચે જો અનાજનો સ્ટોર આવે તો પેટને લગતી સમસ્યા આવે. તેથી અનાજનો સ્ટોર અહીં ન રાખવાની સલાહ છે. પ્રથમ નજરે વાસ્તુ આધારિત લાગતા મકાનમાં આંતરિક વ્યવસ્થા યોગ્ય ન હોવાથી તન, મન, ધન ને લગતી સમસ્યા આવી શકે છે. પણ તેનાથી હારી ને ઘર થોડું જ ખાલી કરી દેવાય? આ જ ઘરમાં સુખી થવા માટે સર્વપ્રથમ તો સૂચન પછીના નકશા પ્રમાણેની રચના કરી અને ઈશાનમાં સાત તુલસી, વાયવ્યમાં બે વાયોલેટના પ્લાન્ટ વાવવા. ઘરમાં ગુગલ, અંબારનો ધૂપ કરવો. સૂતી વખતે ડ્રેસિંગ ટેબલના અરીસા પર કાપડ ઢાંકી દેવું. બેઠક રૂમની પશ્ચિમની દીવાલ પર આછો વાયોલેટ અને ડાયનિંગ રૂમની પૂર્વની દીવાલ પર પીળો રંગ લગાવી દેવો. બેઠક રૂમમાં ચાંદીના વાસણમાં ગુલાબ રાખવા. ડાયનિંગ ટેબલ પર કાંસાના વાસણમાં ગુલાબની પાંદડી રાખવી. સૂર્યને જળ ચડાવવું અને શિવ લિંગ પર પાણી, દૂધ, પંચામૃત, પાણીથી અભિષેક કરી અને બીલીપત્ર ચડાવી દેવા.